Odense Adresse-Contoirs Efterretninger, 1828-05-30
J London vidste Man alt den 23 d. at Jassy var besat af Russerne, uden at det gjorde mærkeligt Jndtryk paa de offentlige Fonds. Alg. Zeitung vil kjende det Svar, som er bleven tilstillet Fyrst Liewen i London paa den russiske Krigserklæring. Jfølge samme inddrømmer det engelske Kabinet vel Rusland Ret til at bekrige Porten; men haaber, tillige, at det ikke vil bedømme det tyrkiske Manifest med for megen Strænghed eller gjøre slige Fordringer, som ikke lade sig forene med Europas Sikkerhed og den politiske Ligevægt (?). Hvorvel det slaaer sin Lid til det Petersburger, Hofs Løvter og Keiser Nicolais Maadehold, troer det dog at burde bringe den paa Wiener=Kongressen trufne Overeenskomst i Erindring, hvorved Tyrkestatens Jntegritet, blev erkjendt. Ved nu at betræde en anden Bane, vilde Rusland komme i Modsigelse med det øvrige Europa &c. Hvormed skal Tyrken kunne vederlægge saa megen Deeltagelse? Portugal. Til et den 4 d. afholdt Statsraad, hvori Don Miguel førte Forsædet, vare Statsraaderne Mello Breyner og Caula, af hvilke kunde ventes meest Modsigelse, slet ikke tilsagte, hvilket derimod var Tilfældet med 3 Biskopper og 4 Retslærde, som ellers ingen Sæde have i Statsraadet. At Spørgsmaalet om den legitime Ret til Portugals Krone blev afgjort til Jnfantens Fordeel, forstaaer sig selv. J Dekretet om de gamle Stænders Sammenkaldelse i Lissabon inden 30 Dage, hvorved Konstitutionen er faktisk ophævet, beraaber Regenten sig paa sin høistlige Faders Beslutning af 4 Juni 1824. Da Lammego=Cortes ikke have været samlede siden 1697, kan Man ikke vente stor Øvelse i Forretningerne. Desaarsag er med Censur=Kommissionens Tilladelse udgivet en Afhandling fra det Kongelige Trykkerie, hvori bevises, at efter hine LamegoCortes har Don Pedro, skjøndt den Førstefødte, som Keiser i Brasilien tabt sin Jndfødsret i Portugal og kan ikke succedere i Regjeringen; følgelig er den anden Søn, Dou Miguel, sin Faders umiddelbare og legitime Efterfølger fra den 15 Novbr. 1825. Jmidlertid har det diplomatiske Korps siden den 8 Mai afbrudt al Samqvem med Regjeringen og Ministrenes Afreise ventedes hvert Øieblik. Ogsaa have 22 Pairs formelig vægret sig ved at underskrive en af Hertugen af Laffes udstædt Liste om Don Miguels Erkjendelse for Konge, og 4 Pairs Enker have forbudt deres mindreaarige Sønner det samme. Den paa Raadhuset henlagte Protokol bevogtes nu af to Skildvagter, da Man drev allehaande Spas med Underskrifterne, og ved nogle af disse endog var tilføiet et Leve for Den Pedro. Samtlige Vandbærere bleve tvungne til at underskrive eller remme Staden. Overalt har Jntriguerne naaet den høieste Spidse. Alle Breve, som forsendes med Posterne, blive aabnede; Dronningmoderens Partie forlanger Don Miguels øieblikkelige Kronning, og den sidste Trompet, saavelsom Quotidienne, finder den alt for nødvendig for Nationens Rolighed, til at de tree Stænders Stadfæstelse behøves. Hofdamerne ere i fuld Arbeide med at brodere Konge kaaben &c.J Provindserne ere flere Stæder i fuldt Anarkie. J Alentejo beklæde Munkene Øvrighedens Plads; i Braga, Mirandella &c. er det kommet til blodige Optrin med de Militaire, som modsatte sig Don Miguels Udraab til absolut Konge. J Oporto skal Gouvernøren være ihjelslaaet og et Regentskab i Don Pedros Navn være indsat. J det mindste er her forefaldet Noget, som mishager det herskende Partie. I Hoftidenden læses en fuldstændig Beretning om al den Høitidelighed, hvormed Don Miguel den 25 April proklammeredes til uindskrænket Konge i Combra af alle Geistlige, Civil- og Militair Anthoriteter og Studenterne, uden at Tropperne gjorde Mine til at forhindre det. Udenfor Kirkedøren var sat et Bord, hvorpaa Aften laae til Alles Underskrift. Om Aftenen var hele Staden frivillig illumineret. De i Professorernes Mord deelagtige Studentere, ere under Eskorte bragte til Lissabon, for her at dømmes.